biswa921/hiwiki-latest-pages-articles-raw huggingface dataset:
इंदौर दूरंतो एक्सप्रेस

thumbnail|इंदौर दूरंतो एक्सप्रेस

इंदौर दूरंतो एक्सप्रेस इंडियन रेलवे की एक सुपरफास्ट एक्सप्रेस है जो कि मुंबई सेंट्रल (बी–सी–टी) को इंदौर (आई–एन–डी-बी) से जोडती है। यह ट्रेन १२२२७ तथा १२२२८ क्रमांक से संचालित होती है। मुंबई तथा इंदौर को जोड़ने वाली अन्य ट्रेनों में ट्रेन संख्या १२९६१ एवं १२९६२ अवंतिका एक्सप्रेस भी आती है। 

 सामान्य जानकारी 
ट्रेन की शुरुआत २८ जनवरी २०११ की पहली चाल के साथ की गयी थी। उस समय के अनुरूप अभी भी यह हफ्ते में दो दिन अपनी सेवा प्रदान करती है। यह पूर्णतया वातानुकूलित ट्रेन है तथा एल – एच - बी रेकों का प्रयोग करना था। इस ट्रेन के रेक्स का साझा भी होता है। यह ट्रेन अपने रेक्स १२२३९ एवं १२२४० जयपुर दुरंतो एक्सप्रेस के साथ साझा करती है। यह ट्रेन ब्रॉड गेज़ वाली है जिसकी माप १,६७६ मिमी (अर्थात ५ फीट ६ इंच) है। इसकी औसत रफ़्तार ६५.६६ किमी प्रति घंटा है|

 कर्षण 
बी आर सी डब्ल्यू ए पी ५ लोको इस ट्रेन को मुंबई सेन्ट्रल से इंदौर तथा फिर इंदौर से मुंबई सेन्ट्रल तक खीचते हैं।

 कोच संगठन 
इस रेक में निम्नवत कोचेज होते हैं-
 ८ वातानुकूलित ३ टियर कोच 
 २ वातानुकूलित २ टियर कोच 
 १ वातानुकूलित प्रथम श्रेणी 
 १ पैंट्री कार तथा 
 २ ई ओ जी कार 
इस प्रकार इसमें कुल १४ कोचेज होते हैं। भारतीय रेलवे के अधिकारों के अनुसार इसमें लगे हुए कोचेज की संख्या को मांग के अनुसार घटाया या बढाया जा सकता है।

 परिपथ 
इसके तकनीकी स्टोपेज वड़ोदरा जंक्शन, रतलाम जंक्शन तथा उज्जैन जंक्शन हैं। इसके कुछ परिस्तिथिक स्टॉप्स भी है तथा यह ट्रेन वहां रूकती भी है पर उन स्टॉप्स से अन्य स्टॉप्स के लिए या अन्य स्टॉप्स से उस स्टॉप के लिए टिकेट बुक नहीं की जा सकती है। वे बस पारिस्थितिक स्टॉप्स होते हैं।

 स्टेशन  स्टेशन का नाम  आगमन  प्रस्थान  दूरी  दिन  आवृत्ति बी सी टी  मुंबई सेन्ट्रल प्रारंभ  २३ :१५  ०  १  गुरूवार, शनिवार आई एन डी बी  इंदौर  ११ :५०  समापन  ८२९ किमी (५१५ मी)  २   आई एन डी बी  इंदौर प्रारंभ  २३ :००  ०  १  शुक्रवार , रविवार बी सी टी  मुंबई सेन्ट्रल  ११ :४०  समापन  ८२९ किमी (५१५ मी)  २  

 सेवाएँ 
यह मुंबई-इंदौर के लिए सबसे तेज ट्रेन सेवा है। १२२२७ दूरंतो एक्सप्रेस के रूप में इसकी औसत रफ़्तार ६५.८८ किमी / घंटा होती है तथा यह ८२९ किमी की दूरी १२ घंटे ३५ मिनट में तय करती है। वहीं १२२२८ दूरंतो एक्सप्रेस के रूप में इसकी औसत रफ़्तार ६५.६६ किमी प्रति घंटा होती है तथा इस दौरान यह पूर्ववत ८२९ किमी की दूरी १२ घंटे ४० मिनट में तय करती है। यह ट्रेन हफ्ते में दो दिन अपनी सेवाएँ प्रदान करती है। ट्रेन संख्या १२२२७ गुरूवार एवं शनिवार को चलती है वहीं ट्रेन संख्या १२२२८ अपनी वापसी के समय शुक्रवार एवं रविवार को चलती है। इस ट्रेन के साथ एक पैंट्री कार भी चलती है ताकि यात्रियों की खाद्य एवं पेय सम्बन्धी जरूरतों को पूरा किया जा सके।

 सन्दर्भ 

श्रेणी:दुरन्त एक्सप्रेस
श्रेणी:भारतीय रेल की गाड़ियां
गेगोंग अपांग

अंगूठाकार|गेगांग अपांग
गेगांग अपांग लगभग 22 वर्षों तक अरुणाचल प्रदेश के मुख्यमंत्री रहे हैं। भारत में दूसरे सबसे ज्यादा समय तक मुख्यमंत्री रहने वाले कांग्रेस नेता गेगांग अपांग ने फरवरी 2014 में पार्टी से इस्तीफा दे दिया और बीजेपी में शामिल हो गए।

 सन्दर्भ 

श्रेणी:1949 में जन्मे लोग
श्रेणी:जीवित लोग
श्रेणी:अरुणाचल प्रदेश के मुख्यमंत्री
श्रेणी:अरुणाचल प्रदेश के लोग
श्रेणी:भारतीय जनता पार्टी के मुख्यमंत्री
चितपावन

चितपावन ब्राह्मण या कोंकणस्थ ब्राह्मण महाराष्ट्र राज्य के तटीय क्षेत्र कोंकण में रहने वाला एक हिंदू महाराष्ट्रीयन ब्राह्मण समुदाय है । प्रारंभ में सत्रहवीं शताब्दी के उत्तरार्ध में दूतों और जासूसों के रूप में काम करते हुए, समुदाय 18 वीं शताब्दी के दौरान प्रमुखता में आया जब बालाजी विश्वनाथ के भट परिवार के पेशवा के उत्तराधिकारी मराठा साम्राज्य के वास्तविक शासक बन गए । चितपावनों ने स्वयं को योद्धा और पुरोहित दोनों माना है। सैन्य मामलों में उनकी भागीदारी पेशवाओं के उदय के साथ शुरू हुई और सैन्य और अन्य सेवाओं में प्रवेश करने की उनकी इच्छा ने उन्हें दक्कन में उच्च स्थिति और शक्ति अर्जित की । कोंकण के अपने मूल घर में, उनका प्राथमिक व्यवसाय खेती था क्युकी वे जमींदार जाती है, जबकि कुछ ने अपनी जाति के सदस्यों के बीच पांडित्य करके पैसा कमाया ।

सन्दर्भ
श्रेणी:महाराष्ट्र की जातियाँ
श्रेणी:ब्राह्मण
श्रेणी:कोंकणी जातियाँ
मानवमिति

right|thumb|300px|मानवमितीय मापें
मानवमिति (Anthropometry) शारीरिक नृविज्ञान का एक उपकरण है जो मानव के शारीरिक अन्तरों की पहचान करने तथा इसका उसके जातीय (रेसियल) एवं मानोवैज्ञानिक गुणों से सम्बन्ध निकालने के लिए किया जाता है। 

खेल मानवमिति का उपयोग निम्नलिखित कार्यों के लिए किया जा सकता है-
 उच्च प्रदर्शन वाले खिलाड़ियों के अन्वेषण,
 शारीरिक विकास अन्वेषण के आधार पर प्रतिभा का अनुमान लगाना,
 मांसपेशियों, हड्डियों और फैट मैसिस का मूल्यांकन,
 विविध मानवमिति विशेषताओं के सम्बन्ध में शारीरिक क्षमता

 इन्हें भी देखें
 कपालमिति
 मानवमिति का इतिहास

श्रेणी:मानवशास्त्र
*
रघु कुमार

thumbnail|right
रघु कुमार (या रेघु कुमार) एक भारतीय संगीत रचयिता थे। उनका जन्म १९ जुलाई १९५३ को केरल के कालीकट के प्रमुख पूथेरी परिवार में हुआ। उनका २० फ़रवरी २०१४ को चेन्नई के एक निजी अस्पताल में निधन हो गया।
 सन्दर्भ 

 बाहरी कड़ियाँ
 
 फेसबुक पृष्ठ

श्रेणी:२०१४ में निधन
श्रेणी:1953 में जन्मे लोग
बार्बी इन ए मरमेड टेल

बार्बी इन ए मरमेड टेल (अंग्रेज़ी: Barbie in a Mermaid Tale) एक २०१० प्रत्यक्ष-से-वीडियो कंप्यूटर एनिमेटेड फिल्म है। यह फिल्म 18 समग्र बार्बी फिल्म श्रृंखला में। यह पहला आधुनिक बार्बी फिल्म है। यह फिल्म एक २०१२ की अगली कड़ी के बाद है, बार्बी इन ए मरमेड टेल 2। भारत में इस चलचित्र की वीसीडी "बार्बी एक जलपरी की कहानी" के नाम से उपलब्ध है।

 सार 

 वॉयस कास्ट 
चरित्र मूल अंग्रेजी डाली हिन्दी डबिंगमेर्लिअह समर्सकेली शेरिडनपिंकी राजपूतएरिसकैथलीन बर्र????स्नॉट्स????जूमातबिथा सेंट जर्मेन ????डिएन????फॉलऑननकिा बुर्रिसे????हैडलीमरिके हेंड्रिक्स????कायलाएम्मा पियर्सन????कीलिएसियारा जानसन????ब्रेक समर्सगैरी चाकदिलीप सिन्हाकलिसानिकोल ओलिवर????रेमोएलिस्टेयर एबेल????पुफेराजजी????डीएंड्रिया लिबमान????डिएण्ड्राशैनन चान-केंट????मछलीड्रीमएलेक्स फेरिस????लिपस्टिक मछली एलेन कैनेडी????सीरेन्का????सीरेन्का पालतू मछलीस्कॉट मॅकनील????

 हिन्दी बिंग स्टाफ़ 
 डब संस्करण जारी करने का वर्ष: २१ सितंबर, २०१० (हिन्दी वीसीडी/डीवीडी)
 मीडिया: वीसीडी/डीवीडी/टेलीविज़न (पोगो)
 द्वारा निर्देशित: लोतिचा गणपति
 अनुवाद: पिंकी राजपूत
 समायोजन: ????
 उत्पादन: विसुअल रियलिटी

 सन्दर्भ 

 बाहरी कड़ियाँ 
 सरकारी वेबसाइट 
  

श्रेणी:अमेरिकी फ़िल्में
श्रेणी:अंग्रेज़ी फ़िल्में
सिगनल-रव अनुपात

right|thumb|300px|बिना रव वाला 'शुद्ध' संकेत तथा रव-सहित संकेत
विज्ञान और प्रौद्योगिकी में संकेत बाधानुपात या सिगनल-रव अनुपात (Signal-to-noise ratio ; SNR या S/N) का उपयोग वांछित संकेत तथा अवांछित संकेत के मात्राओं की तुलना करने के लिए प्रयोग किया जाता है। संकेत शक्ति तथा रव-शक्ति के अनुपात को 'सिगनल-रव अनुपात' कहते हैं और इसे प्रायः डेसीबेल के रूप में अभिव्यक्त करते हैं। 

किसी प्रवर्धक से आने वाली संगीत की ध्वनि के सिगनल-रव अनुपात का मान कम होने का सीधा अर्थ यह है कि हमें संगीत का उतना आनन्द नहीं आयेगा जितना उसी संगीत को किसी अधिक सिगनल-रव अनुपात वाले प्रवर्धक से सुनने पर आता। 

   S/N -- प्रभाव
 10-15dB -- एक अविश्वसनीय संचार स्थापित करने के लिए न्यूनतम आवश्यकता
 16-24dB -- खराब (poor)
 25-40dB -- अच्छी
 41dB या अधिक -- अति उत्तम

सन्दर्भ

इन्हें भी देखें
रव (noise)
संकेत प्रसंस्करण (सिग्नल प्रोसेसिंग)
फिल्टर (संकेत प्रसंस्करण)

श्रेणी:रव
श्रेणी:इंजीनियरी अनुपात
विनीता सोरेन

विनीता सोरेन दुनिया के सबसे ऊँचे पर्वत शिखर एवरेस्ट फतह करने वाली पहली आदिवासी युवती है।व्यू पॉइंट झारखण्ड,260मई 2012, शीर्षक:आदिवासी महिला ने माउन्ट एवरेस्ट फतह किया

विनीता झारखण्ड के सरायकेला खरसांवां जिले के राजनगर प्रखंड के केसोरसोरा गांव की मूल निवासी हैं। इको एवरेस्ट स्प्रिंग 2012 अभियान के तहत विनीता अपने दो साथियों क्रमश: मेघलाल और राजेंद्र :के साथ 20 मार्च 2012 को जमशेदपुर से अभियान की शुरुआत की। 26 मई 2012 को सुबह 6 बजकर 50 मिनट पर विनीता और मेघलाल महतो ने एवरेस्ट के शिखर पर भारतीय पताका फहराई, राजेंद्र करीब दो घंटे पहले वहां पहुंच चुके थे। अभियान की खासियत यह कि एवरेस्ट पर चढ़ने के लिए दो रास्ते हैं, इस टीम ने शिखर पर चढ़ने के लिए कठिन रास्ता लुकला का चयन किया।
 
 सन्दर्भ 

श्रेणी:जीवित लोग
श्रेणी:पर्वतारोही
श्रेणी:एवरेस्ट के पर्वतारोही
श्रेणी:भारतीय महिलाएँ
श्रेणी:1987 में जन्मे लोग
श्रेणी:झारखंड के लोग
श्रेणी:आदिवासी (भारतीय)
अरूणिमा सिन्हा

अरूणिमा सिन्हा (जन्म: 1989) भारत से राष्ट्रीय स्तर की पूर्व वालीबाल खिलाड़ी तथा एवरेस्ट शिखर पर चढ़ने वाली पहली भारतीय दिव्यांग हैं।

 प्रारम्भिक जीवन और करिअर 
अरुणिमा एक कायस्थ परिवार से हैं वह उत्तर प्रदेश के अंबेडकर नगर की निवासी हैं और केंद्रीय औद्योगिक सुरक्षा बल (सी आई एस एफ) में हेड कांस्टेबल के पद पर 2012 से कार्यरत हैं।

 ट्रेन दुर्घटना 
12 अप्रैल 2011 को लखनऊ से दिल्ली जाते समय उसके बैग और सोने की चेन खींचने के प्रयास में कुछ अपराधियों ने बरेली के निकट पदमवाती एक्सप्रेस से अरुणिमा को बाहर फेंक दिया था, जिसके कारण वह अपना एक पैर गंवा बैठी थी।

 उद्यम 
अपराधियों द्वारा चलती ट्रेन से फेंक दिए जाने के कारण एक पैर गंवा चुकने के बावजूद अरूणिमा ने गजब के जीवन का परिचय देते हुए 21 मई 2013 को दुनिया की सबसे ऊंची चोटी माउंट एवरेस्ट (0 फुट) को फतह कर एक नया इतिहास रचते हुए ऐसा करने वाली पहली विकलांग भारतीय महिला होने का रिकाॅर्ड अपने नाम कर लिया। ट्रेन दुर्घटना से पूर्व उन्होने कई राष्ट्रीय प्रतियोगिताओं में राज्य की वॉलीबाल और फुटबॉल टीमों में प्रतिनिधित्व किया है।

 सम्मान/पुरस्कार 
उत्तर प्रदेश में सुल्तानपुर जिले के भारत भारती संस्था ने दुनिया की सबसे ऊंची चोटी माउंट एवरेस्ट पर तिरंगा फहराने वाली इस विकलांग महिला को सुनपुर रत्न अवॉर्ड से सम्मानित किये जाने की घोषणा की। सन 2016 में अरुणिमा सिन्हा को अम्बेडकरनगर रत्न पुरस्कार से अम्बेडकरनगर महोत्सव समिति की तरफ से नवाजा गया 

 सन्दर्भ 

*
श्रेणी:जीवित लोग
श्रेणी:पर्वतारोही
श्रेणी:एवरेस्ट के पर्वतारोही
श्रेणी:भारतीय महिलाएँ
श्रेणी:1988 में जन्मे लोग
पीटर मार्क रोजेट

right|thumb|300px|पीतर मार्क रोजेट

पीतर मार्क रोजेट (Peter Mark Roget FRS ; 18 जनवरी 1779 – 12 सितम्बर 1869) ब्रितानी चिकित्सक, प्राकृतिक धर्मशास्त्री तथा कोशकार थे। उनकी प्रसिद्धि का मुख्य कारण उनके द्वारा १८५२ में प्रकाशित अंग्रेजी थिसॉरस है।

श्रेणी:कोशकार
श्रेणी:1779 में जन्मे लोग
श्रेणी:१८६९ में निधन
तबरी

तबरी अथवा टबरी (अबू जाफर मुहम्मद इब्न, जरी उत् तबरी ; 839 ई – 923 ई) एक महान अरब इतिहासकार और इस्लाम धर्मशास्त्री था। 

thumb|BBPS|350px| पृष्ठ तबरी द्वारा लिखित।
 परिचय 
संभवत: ८३८-३९ ई० में तबरिस्तान क्षेत्र का आमुल नामक स्थान में उसका जन्म हुआ था। संपन्न परिवार में जन्म, कुशाग्रबुद्धि और मेघावी होने के कारण बचपन से ही वह अत्यंत होनहार दीख पड़ता था। कहते हैं, सात वर्ष की अवस्था में ही संपूर्ण कुरान इसे कंठस्थ हो गया। अपने नगर में रहकर तो उसने बहुमूल्य शिक्षा पाई ही, उस समय के इस्लाम जगत् के अन्य सभी प्रसिद्ध विद्याकेंद्रों में भी वह गया और अनेक प्रसिद्ध विद्वानों से पढ़ा। बसरा, बगदाद, कूफ और मिस्र की उसने अनेक बार यात्राएँ की। दूसरी बार मिस्र जाते हुए सीरिया में उसने हदीस का अध्यन किया और शीघ्र ही उन क्षेत्रों में वह प्रकांड गिना जाने लगा। तबरी की सबसे बड़ी विशेषता यह थी कि वह विद्वान् होने के साथ साथ अत्यंत चरित्रवान् भी था। राज्य की ओर से अर्थिक लाभवाले कई सम्मानजनक पदों को स्वीकृति के लिये उससे आग्रह किए गए किंतु किसी भी प्रलोभन में न पड़कर उसने पढ़ने-पढ़ाने और साहित्यिक सेवा में ही अपना जीवन बिताया। यद्यपि कोई भी विषय-इतिहास, कुरान का पाठ और उसकी व्याख्या, काव्यरचना, व्याकरण और शब्दकोष, नीतिशास्त्र, गणित और भैषज्य-उससे अछूता नहीं रहा, वह मुख्यत: इतिहास और इस्लामी धर्मशास्त्र के ज्ञाता और लेखक के रूप में ही प्रसिद्ध है। उसकी प्रमुख रचना तारीख 'अल रसूल वल-मुलूक' नामक विश्व का इतिहास है, जो ३० हजार कागज की तख्तियों पर लिखा गया। अनुश्रुतियों, दंतकथाओं और बूढे लोगों से सुनी हुई कहानियों के आधार पर लिखे गए अरब इतिहास के इस महोदधि को छान सकना किसी भी एक व्यक्ति के लिये दुष्कर है। तबरी के जीवनकाल के थोड़े ही समय पश्चात् फारसी में उसका अनुवाद हुआ था और उस अनुवाद का पुन: तुर्की भाषा में भी अनुवाद हुआ। इस तारीख के अतिरिक्त उसने 'जामी अल्-बयान की तफसीर अल-कुरान' पर एक टीका भी लिखी थी, जिसे संक्षेप में 'तफसीर' कहा जाता है। लगभग ७५ वर्षों की अवस्था तक साहित्यसर्जन करते हुए तबरी ने ९२३ ई० में शरीर त्याग दिया।

सन्दर्भ
श्रेणी:इरानी इतिहासकार
पार्वती कृष्णन

पार्वती कृष्णन (15 मार्च 1919 – 20 फ़रवरी 2014) एक भारतीय राजनीतिज्ञा थीं। वो भारतीय कम्युनिस्ट पार्टी की नेता थीं।

 पूर्व जीवन 
पार्वती का जन्म १५ मार्च १९१९ को परमशिवा सुब्बारायन और राधाबाई सुब्बारायन के घर हुआ। उन्होंने ऑक्सफ़र्ड विश्वविद्यालय से अपनी स्नातक (ऑनर्स) करने के बाद भारतीय कम्युनिस्ट पार्टी की सदस्यता प्राप्त की।

 चुनाव इतिहास 
पार्वती भारतीय कम्युनिस्ट पार्टी के सदस्य के रूप में कोयम्बटूर लोक सभा निर्वाचन क्षेत्र से (टी ए रामालिंगम चेट्टियार के निधन पर) चुनाव लड़ा। बाद में ३ अप्रैल १९५४ को उन्हें राज्य सभा से निर्वाचित किया गया और १२ मार्च १९५७ तक राज्य सभा सदस्य रहीं। वो कोयम्बटूर से १९५७ और १९७७ में लोकसभा के लिए चुनीं गई। and the 1974 by-election. उन्हें १९६२,१९८० के आम चुनावों में भी हार का सामना करना पड़ा।

 परिवार 
उनका दिसम्बर १९४२ में एन॰के॰ कृष्णन के साथ विवाह हुआ। उनके एक पुत्री इन्दिरानी और एक नातिन पूर्णिमा हैं। उनका २० फ़रवरी २०१४ को उनका निधन हो गया।

 सन्दर्भ 

 टिप्पणी 
 
 

श्रेणी:1919 में जन्मे लोग
श्रेणी:२०१४ में निधन
श्रेणी:राजनीतिज्ञ
श्रेणी:भारतीय राजनीतिज्ञ
सीरवी

सीरवी  एक जाति है, राजस्थान के मारवाड़ और गौडवाड़ क्षेत्र में रह रही हैं। इसकी उत्पत्ति क्षत्रिय राजपूतों से है ,कालान्तर में यह जाति राजस्थान के जोधपुर और पाली जिले में अधिक संख्या में पाई जाती है ।
इस जाति की उत्पत्ति 14 वी शताब्दी में जालोर के सोनगरा चौहान राजा कान्हड़ देव के राज्य पतन के उपरांत बताया गया है ,जब खिलजी मारवाड़ में राजपूत जाति का अस्तित्व समाप्त करना चाहता था , उसी समय जालोर के वंश और समंतो ने अपना जाति को छुपा कर रहने लगे ,उसके बाद वे सभी सीरवी जाति के रूप में जानें गए,सीरवी जाति को राजपूत और जाट जाति के समुख माना जाता है।सीरवी  समाज की चोयल गोत्र कि कुलदेवी आशापुरा माताजी नाडोल पाली एवं कुलदेव चारभुजानाथ जी चारभुजा राजसंमद हैं।

 सन्दर्भ 

श्रेणी:भारत की मानव जातियाँ
श्रेणी:क्षत्रिय
श्रेणी:कृषक जातियाँ
[[श्रेणी:राजस्थान के सामाजिक समुदाय]
मत्तेयो रेनजी

मत्तेयो रेनज़ी (; जन्म 11 जनवरी 1975) एक इतालवी राजनीतिज्ञ हैं जो २२ फ़रवरी २०१४ से इटली के प्रधानमंत्री बने हैं एवं २०१३ से डेमोक्रेटिक पार्टी के सचिव हैं। इससे पूर्व २००९ से २०१४ तक वो फ़्लोरेन्स के मेयर एव फ़्लोरेन्स प्रान्त के अध्यक्ष रह चुके हैं। १७ फ़रवरी २०१४ को राष्ट्रपति जॉर्जियो नेपोलितैनो ने उन्हें नई सरकार बनाने के लिए आमंत्रित किया जिसे उन्होंने २१ फ़रवरी को स्वीकृत किया। वो इटली के सबसे युवा प्रधानमंत्री हैं।
 पूर्व जीवन और शिक्षा 
रेनज़ी का जन्म फ्लोरेन्स में 1975 में हुआ। उन्होंने फ्लोरेन्स विश्वविद्यालय से स्नातक की शिक्षा प्राप्त की। उसके बाद उन्होंने 1996 में इतालवी पीपुल्स पार्टी की सदस्यता ग्रहण की और १९९९ में प्रान्तीय सचिव बने। बाद में २००४ में ५९% मतों के साथ जीत दर्ज करते हुए वो फ़्लोरेन्स प्रान्त के अध्यक्ष पद के लिए चुने गये।

 व्यक्तिगत जीवन 
रेनज़ी का विवाह एक शिक्षिका एग्नेस लंदीनी से हुआ जिनसे उनके दो पुत्र और एक पुत्री हैं।

 सन्दर्भ 

 बाहरी कड़ियाँ

 
श्रेणी:1975 में जन्मे लोग
श्रेणी:इटली के प्रधानमंत्री
विक्टर यानूकोविच

अंगूठाकार|2010
विक्टर फेडोरोविच यानूकोविच यूक्रेन के पूर्व राष्ट्रपति हैं।
 सन्दर्भ 

श्रेणी:युक्रेन
श्रेणी:युक्रेन के राष्ट्रपति
भारतीय महापुरुषों के समाधिस्थलों की सूची

यह भारत के विख्यात लोगों के समाधिस्थलों की सूची है। यह एक मुक्त सूची है जिसे बढ़ाया जा सकता है। 
 महापुरुषों के समाधिस्थल 
 नाम  समाधिस्थल महात्मा गाँधी  राजघाट जवाहरलाल नेहरु  शांतिवन लाल बहादुर शास्त्री  विजय घाट  इंदिरा गांधी
संजय गांधी शक्ति स्थल
शांति वन मोरारजी देसाई  अभय घाट  चौधरी चरण सिंह
चौधरी देवीलाल किसान घाट
संघर्ष स्थल राजीव गांधी
चन्द्रशेखर वीर भूमि
जननायक स्थल  अटल बिहारी वाजपेई
आई. के. गुजराल
जराल  सदैव अटल
स्मृति स्थल  डॉ भीमराव आंबेडकर   चैत्य भूमिजगजीवन राम  समता स्थल गुलजारी लाल नंदा  नारायण घाट डा राजेन्द्र प्रसाद  महाप्रायण घाट ज्ञानी जैल सिंह 
डॉ शंकर दयाल शर्मा
 
के.आर. नारायण 

जगजीवन राम  एकता स्थल
कर्मभूमि  

उदय भूमि 

समता स्थल
सिमों वूए

right|thumb|300px|सिमों वूए का आत्मचित्र
right|thumb|300px|'धन के रूपक (allegory La Richesse)' नामक चित्र 
सिमों वूए (Simon Vouet ; १५९०-१६४९) फ्रांसीसी चित्रकार। इटली में चौदह वर्ष रहने के पश्चात् सिमों वूए फ्रांस वापस आया। सज्जात्मक चित्र बनाने में वह बड़ा निपुण था। धार्मिक आख्यानों पर उसने बड़े मार्मिक तथा रोचक चित्र बनाए हैं। वह अपने चित्रों में बड़े ही शीतल तथा कमनीय रंग लगाता था और उन्हें सुंदरता के साथ अलंकृत करता था। उसी के द्वारा फ्रांसीसी कला में शास्त्रीय वेनीशियन कला का सुमेल एक स्वस्थय रूप में पदार्पण करता है।

श्रेणी:कलाकार
अहाब

अहाब (Ahab) ओम्री का पुत्र और इसरायल का राजा (८७५ ई. पू. - ८५२ ई. पू.)। उसे पिता द्वारा न केवल जोर्दन के पूर्व में गिलीद का राज्य मिला बल्कि मोब का राज्य उत्तराधिकार में प्राप्त हुआ। अहाब का विवाह सीदान के राज एशबाल की पुत्री जेज़ेबेल के साथ हुआ। जेज़ेबेल ने अपने देश की शासनप्रणाली और बालदेवता की पूजा प्रचलित करनी चाही। यहूदी केवल अपने राष्ट्रीय देवता एकमात्र यहवे की ही पूजा करते थे। उन्होंने पैगंबर एलिज़ा के नेतृत्व में बाल की पूजा के विरोध में विद्रोह किया। सीरियकों के साथ लड़ते हुए अहाब की मृत्यु हुई।

श्रेणी:इजरा। यल का इतिहास
अली अब्बास ज़फ़र

अली अब्बास ज़फ़र एक भारतीय फ़िल्म अभिनेता, निर्देशक, कथानक लेखक और कला निर्देशक हैं। उन्हें मेरे ब्रदर की दुल्हन के निर्देशन के लिए जाना जाता है। ज़फ़र की पहली वेब सीरीज़ तांडव, जो एक राजनीतिक ड्रामा है जिसमें सैफ़ अली ख़ान एक शक्तिशाली राजनेता की भूमिका निभाएंगे, जो 15 जनवरी 2021 को प्राइम वीडियो पर दिखाई देगा।  इस 9 एपिसोड की श्रृंखला में डिंपल कपाड़िया, सुनील ग्रोवर, कुमुद मिश्रा, तिग्मांशु धूलिया, मोहम्मद जीशान अय्यूब, गौहर खान, सारा जेन डायस, कृतिका कामरा, डिनो मोरिया, संध्या मृदुल, अमायरा दस्तूर, और अनूप सोनी भी होंगे।

 सन्दर्भ 

 बाहरी कड़ियाँ
 

श्रेणी:हिन्दी निर्देशक
श्रेणी:जीवित लोग
श्रेणी:दिल्ली विश्वविद्यालय के पूर्व छात्र
हाईवे

हाईवे शब्द अंग्रेजी भाषा का शब्द है। इसका हिन्दी रूपान्तरण 'राजमार्ग है| हिन्दी भाषा में इस शब्द का प्रयोग देववाणी में प्रयुक्त राजमार्गबाण्भट्ट, कादम्बरी या राजपथ के अनुकरण के आधार पर होता है| प्राचीन् भारत में राज्य की मुख्य सडक या मार्ग को राजपथकालिदास, रघुव्ंशम् कहा जाता था। वर्तमान में राजमार्ग का अभिप्राय भी मुख्य सडक या महत्वपूर्ण मार्ग से है, जो दो महत्वपूर्ण स्थानों को तुलनात्मक रूप से अधिक सुगमता से जोडता है|
 फ़िल्में
 हाईवे (२०१४ हिन्दी फ़िल्म) - इम्तियाज़ अली निर्देशित २०१४ की हिन्दी फ़िल्म।
 हाईवे (२०१४ बंगाली फ़िल्म) - सुदिप्तो चट्टोपाध्याय निर्देशित बंगाली फ़िल्म।

 सन्दर्भ
योवेरी मुसेवेनी

200|right|thumb
योवेरी मुसेवेनी (; जन्म 15 अगस्त (लगभग) 1944)मुसेवेनी के जन्म वर्ष से सम्बंधित स्रोत अलग-अलग मत रखते हैं। चूँकि वर्ष 1938 मुसेवेनी के सम्भाषणों में अधिक प्रचलित है (एन्कलोपीडिया ब्रितानिका , Encyclopedia.com  (पुरालेख - २७ अप्रैल २००४) इसके अलवा कुछ स्रोतों द्वारा इनसे भिन्न जन्म वर्ष भी दिया जाता है, यथा 1945 या 1946 Project MUSE). युगाण्डा के राजनीतिज्ञ हैं। वो २९ जनवरी १९८६ से युगाण्डा के राष्ट्रपति हैं।

राष्ट्रपति मुसेवेनी ने दशकों से विद्रोही गतिविधि और गृह युद्ध में उलझे यूगांडा में स्थिरता और आर्थिक विकास लाने का काम किया है। उनका कार्यकाल अफ्रीका में एचआईवी/ एड्स के लिए सबसे प्रभावी राष्ट्रीय प्रतिक्रियाओं में से एक रहा है।

 सन्दर्भ 

श्रेणी:1944 में जन्मे लोग
श्रेणी:जीवित लोग
श्रेणी:युगाण्डा के राष्ट्रपति
श्रेणी:राष्ट्रमण्डल पदासीन
मैवंद की मलाला

मलाला क़न्दहार के करीब एक जगह मैवंद से सम्बंध रखनेवाली एक पश्तून स्त्री थी | इतिहास में मैवंद-युद्ध (जंग) (27 जुलाई 1880) के कारण से याद की जाती है क्योंकि मलाला ने पश्तूनों को उस समय प्रोत्साहित किया जब वह अंग्रेज़ सेना के विरुध लड़ रहे थे | युद्ध एक ऐसे समय पर हुआ जब मलाला की शादी तय हो चुकी थी। युद्ध में उसके मंगेतर और पिता भी शामिल थे। उस समय प्रचलित प्रथा के हिसाब से मलाला घायलों की देख-रेख करना शुरू कर चुकी थी। युद्ध में जब अंग्रेज़ों ने ज़ोर पकड़ा तो मलाला अपनी भाषा में शेर गाकर लोगों को लड़ने के लिए उभारने लगी। एक समय पर अंग्रेज़ों ने पश्तून झंडे को थामे आदमी को मार डाला तो मलाला ने झंडा अपने हाथों में लिया और रणभूमि में कूद पड़ी यहाँ तक कि उसे शहीद कर दिया गया। उस समय से मलाला एक लोकप्रिय नाम बन गया। पाकिस्तान में स्त्री-शिक्षा समर्थक मलाला यूसुफ़ज़ई का नाम भी इसी वीर महिला पर रखा गया है।

 सन्दर्भ 

श्रेणी:अफ़ग़ानिस्तान का इतिहास
मेडन्स होटल, दिल्ली

thumb|मेडन्स होटल, दिल्ली
दिल्ली का मेडन्स होटल जिसे कि ओबेरॉय मेडन्स होटल के नाम से भी जाना जाता है, जिसे कि प्रारंभ में मेडन्स मेट्रोपोलिटन होटल के नाम से जाना जाता था, दिल्ली के सिविल लाइन प्रखंड में एक ऐतिहासिक विरासत वाला होटल हैं। यह वही स्थान है जहाँ पर ब्रिटिश राज के दौरान सभी ब्रिटिश शैली वाले होटल हुआ करते थे, तथा सभी ब्रिटिश अधिकारी यहीं ठहरा करते थे।
 इतिहास 
वास्तविक होटल (मेट्रोपोलिटन होटल) साझा रूप से दो अंग्रेज भाइयों, मेडन बंधुओं के द्वारा, १९८४ के बाद से संचालित किया जाता था, तथा अपनी वर्तमान स्थिति में सन १९०२ के बाद से जे. मेडन के द्वारा संचालित किया जाता था। सब लोगों का सर्वसहमति से मानना था की यह होटल दिल्ली का सर्व श्रेष्ठ होटल है। १९०३ में जब लार्ड कर्ज़न के द्वारा राज्याभिषेक दरबार किया गया था, जो कि एडवर्ड सातवें के भारत के शासक बनने की खुशी में था, उस समय मेट्रोपोलिटन होटल दिल्ली में निवास के लिए सबसे अधिक चलन में तथा सबसे अधिक महंगा था।

आज यह होटल ओबेरॉय होटल्स एंड चैन का एक हिस्सा है।

 खान पान 
इस होटल में भोजन के लिए तीन कक्षों की व्यवस्था है जिनके नाम निम्नवत हैं-
 दि कर्ज़न रूम 
 दि गार्डन टेरेस 
 दि कावलरी बार 

जिनमें से कर्ज़न रूम की दीवालों को ७० से अधिक अद्वितीय एवं अनोखे चित्रों के द्वारा सुसज्जित किया गया है। यहाँ पर योरोपियन एवं भारतीय खाने परोसे जाते हैं। वहीँ दि गार्डन टेरेस एक अनौपचारिक कॉफी शॉप है जिसके अन्दर एक सुन्दर कोर्टयार्ड है। यहाँ का वातावरण बहुत ही सुहावना होता है तथा पुस्तकें पढने एवं वार्तालाप के लिए आदर्श है। दि कावलरी बार एक प्रारंभिक १९वीं शताब्दी का बार है जिसमें की आदेशों के अनुसार पेय पदार्थ परोसे जाते हैं।

 निवास 
इस होटल में निवास के लिए निम्नवत चार प्रकार के कक्षों की व्यवस्था है-
 हेरिटेज रूम
 प्रीमियर रूम
 डीलक्स सुइट 
 लक्ज़री सुइट

इनमें अतिथि अपनी रूचि एवं जरूरतों के अनुसार चयन कर सकते हैं। 
 हेरिटेज रूम हेरिटेज विंग में जमीनी तथा पहले तले पर स्थित हैं। इस कक्षों की शिल्प १९वीं शताब्दी का अहसास देती है। 
 प्रीमियर रूम नवीनीकृत कक्ष हैं परन्तु अपने अन्दर पुराने ज़माने की झलकियाँ समेटे हुए हैं।
 डीलक्स सुइट नवीनीकृत सुइट हैं जिनकी सुविधाओं में इजाफा तथा नवीनीकरण कर दिया गया है। इनमें प्राचीनता की झलक के साथ साथ नवीन सुविधाओं का समावेश कर दिया गया है।
 लक्ज़री सुइट इस होटल की सबसे अच्छी श्रेणी के कक्ष हैं जिनमें किंग साइज़ बेड, बड़ी टीवी एवं बड़े ड्राइंग रूम से लेकर सभी अच्छी से अच्छी सुविधाएँ प्रदान की गयी हैं।

 सेवाएँ
सभी कक्ष केन्द्रीय रूप से वातानुकूलित हैं, तथा व्यक्तिगत कक्ष तापमान परिवर्तन आदि विशेषताओं वाले हैं, जिनमें से कि मिनी बार, २४ घंटा सेटेलाईट चैनल, वायरलेस इन्टरनेट, डायरेक्ट डायल टेलीफोन आदि शामिल हैं।

उपहार स्वरुप प्रदत्त सामग्री में 
 मिनरल वाटर की बोटल 
 कूकीज या फलों की टोकरी तथा 
 तरण ताल के प्रयोग की छूट आदि शामिल है।
 मीटिंग 
इस होटल में सेमिनार एवं कांफ्रेंस आदि के लिए उन्नत तकनीकी से भरपूर कमरों के पुख्ता इंतजाम किये गए हैं। इन कक्षों में द्रश्य श्रव्य प्रसारण के लिए साधन भी मुहैया कराये जाते हैं तथा सहायता के लिए हरदम कर्मचारी गण मौजूद रहते हैं।
 सन्दर्भ 

श्रेणी:दिल्ली
श्रेणी:होटल
वैद्युत अवयव

thumb|right|300px|वैद्युत अवयव (Electrical components)

वैद्युत अवयवयों (electrical elements) की संकल्पना (कांसेप्ट) वैद्युत नेटवर्कों के विश्लेषण में प्रयुक्त होती है। इसको वास्तविक 'वैद्युत अवयव' अथवा वास्तविक एलेक्ट्रॉनिक अवयव के बजाय 'आदर्श वैद्युत अवयव' समझना चाहिये। 

किसी भी वैद्युत नेटवर्क को मॉडल करने के लिये उसे विद्युत के सरलतम् अवयव के नेटवर्क के रूप में अभिव्यक्त किया जा सकता है। ध्यान देने की बात है कि व्यावहारिक/भौतिक रूप से 'विद्युत अवयवों' का कोई अस्तित्व नहीं है। इनकी संकल्पना कुछ विद्युत के आदर्श, सरलीकृत अवयवों के रूप में की गयी है। एक या कुछ वैद्युत अवयवों की सहायता से किसी भी भौतिक (फिजिकल) एलेक्ट्रॉनिक अवयव को निरुपित किया जा सकता है। 

 वैद्युत अवयव 
अंगूठाकार|रिअल पैसिव टू पोर्ट नेटवर्क का तीन वैद्युत अवयवोम द्वारा तुल्य निरूपण
किसी भी परिपथ के ४ मुख्य चर (variables) होते हैं -
 धारा (current), ;
 वोल्टता (voltage), ;
 विद्युत आवेश (Electric charge), ; और
 चुम्बकीय फ्लक्स (magnetic flux), .

इन चार चरों का विचार करते हुए, केवल नौ (९) वैद्युत अवयवों के द्वारा किसी भी रैखिक परिपथ को निरूपित करना सम्भव है।

 वैद्युत स्रोत (दो)
 धारा स्रोत (Current source)
 वोल्टता स्रोत (Voltage source)

 पैसिव अवयव (तीन)
 प्रतिरोध 
 संधारित्र ,
 प्रेरकत्व (Inductance) 

 अमूर्त ऐक्टिव अवयव (abstract active elements) - चार
 वोल्टता द्वारा नियन्त्रित वोल्टता स्रोत (Voltage Controlled Voltage Source (VCVS))
 वोल्टता द्वारा नियन्त्रित धारा स्रोत (Voltage Controlled Current Source (VCCS))
 धारा द्वारा नियन्त्रित वोल्टता स्रोत (Current Controlled Voltage Source (CCVS))
 धारा द्वारा नियन्त्रित धारा स्रोत (Current Controlled Current Source (CCCS))

 अरैखिक वैद्युत अवयव (Non-linear elements) 

 उदाहरण 
 बैटरी को मोटामोटी वोल्टता स्रोत से निरुपित किया जा सकता है। अधिक धुद्धता से निरुपित करने के लिये वोल्टता स्रोत के श्रेणीक्रम में एक प्रतिरोध भी जोड़ा जाता है, जिसे बैटरी का आन्तरिक प्रतिरोध (internal resistance) कहा जाता है।

 प्रतिरोध को प्रथम कोटि की शुद्धता में प्रतिरोध से निरूपित किया जा सकता है किन्तु यदि अधिक शुद्धता से निरूपण आवश्यक हो तो इस प्रतिरोध के श्रेणीक्रम में एक प्रेरकत्व भी जोड़ा जाता है जो इस प्रतिरोधक के सिरों आदि के प्रेरकत्व के बराबर प्रेरकत्व होता है।

 प्राय: अर्धचालक एलेक्ट्रॉनिक युक्तियों (जैसे बीजेटी, ऑप-एम्प, मॉसफेट आदि) को निरूपित करने के लिये धारा स्रोत की आवश्यकता पड़ती है। उदाहरण के लिये बीजेटी (BJT) को मोटामोटी एक चर-धारा-स्रोत के रूप में समझा जाता है जिसका मान इनपुट वोल्तता से नियंत्रित होता है।

 इन्हें भी देखें 
 एलेक्ट्रॉनिक अवयव (Electronic components)
 तुल्य परिपथ
 आन्तरिक प्रतिरोध
 थेवेनिन का प्रमेय
 विद्युत उपकरण

 सन्दर्भ 

श्रेणी:वैद्युत अवयव
पि. के. अब्दुल अज़ीज़

पी.के. अब्दुल अज़ीज़ का जन्म केरल के तोडुपुज़ा (तोडुपुजा) में १८ जनवरी १९४७ हुई। वह पारिस्थितिकी एव्ं जैव विविधता में एक वैज्ञानिक  और जो भारत से एक अकादमिक है ७७ शोध पत्र प्रकाशित किया गया। कोचीन विज्ञान और प्रौद्योगिकी विश्वविद्यालयऔर अलीगढ़ मुस्लिम विश्वविद्यालय के कुलपति होकर काम किए थे।  उन्होंने वर्तमान में यूनिवर्सिटी ऑफ साइंस एंड टेक्नोलॉजी मेघालय(USTM) के कुलपति के रूप में शामिल हुए| और उन्होंने केरल सरकार द्वारा स्कूल शिक्षा के लिए पाठ्यक्रम में संशोधन के लिए विशेषज्ञ समिति का अध्यक्ष रूप में नियुक्त किया।

 प्रारंभिक शिक्षा और कैरियर 

वह केरल विश्वविद्यालयसे जलीय जीव विज्ञान और मत्स्य पालन विभाग से एक D.Sc, और पारिस्थितिकीय (2002)[पीएचडी]](1978) प्राप्त किया।

उन्होंने १९९३-२००२ के दौरान अध्यक्ष होकर उनके नेतृत्व में सऊदी अरब के पारिस्थितिकीय समुद्री जीव विज्ञान विभाग में खारा पानी रूपांतरण निगम [जल आपूर्ति और स्वच्छता] में अनुसंधान एवं विकास केन्द्र को चलाया था।

उन्होंने केरल विश्वविद्यालय और केरल कृषि विश्वविद्यालय में प्रोफेसर थे। उसके बाद उन्होंने कोचीन विज्ञान एवं प्रौद्योगिकी  विश्वविद्यालय कुलपति होकर केन्द्र को चलाया।  

वह अलीगढ़ मुस्लिम विश्वविद्यालय ११ जून २००७ से १७ जनवरी २०१२ तक कुलपति ,विस्कॉन्सिन विश्वविद्यालय, क्लीवलैंड विश्वविद्यालय, अटलांटा विश्वविद्यालय, जॉन्स हॉपकिन्स विश्वविद्यालय और न्यूयार्क विश्वविद्यालय के साथ करारनामों पर हस्ताक्षर किए। 

सन्दर्भ
श्रेणी:वैज्ञानिक
स्थावर सम्पदा

भूमि तथा उसके उपर स्थित भवन आदि को सम्मिलित रूप से स्थावर सम्पदा (Real estate) कहते हैं। इसमें प्राकृतिक संसाधन जैसे फसलें, खनिज, जल, अचल सम्पत्तियाँ आदि भी सम्मिलित हैं।  इसको हिन्दी में भूमि-भवन, भू-सम्पदा, अचल सम्पदा, जमीन-जायजाद आदि नामों से भी जाना जाता है।

रियल एस्टेट में बनाएं करियर
करियर के तौर पर रियल एस्टेट को सिर्फ प्रॉपर्टी डीलर या कमीशन एजेंट्स के रूप में ही देखा जाता है, लेकिन आज इस क्षेत्र में नौकरियों की भरमार है। इस क्षेत्र में घर, ऑफिस, इंडस्ट्रियल प्रॉपर्टी और कॉरपोरेट फार्मलैंड की खरीद और बिक्री करने के अतिरिक्त प्रॉपर्टी प्रबंधन, प्रॉपर्टी मैनेजर, फैसेलिटीज मैनेजर, रिएल एस्टेट इंवेस्टमेंट कंस्लटेंट, भूमि विकास, बैंकों की मॉरगेज सर्विस, शहरी प्लानिंग, रियल एस्टेट काउंसलिंग, प्रॉपर्टी का मूल्य आकलन और रिसर्च भी शामिल हैं।

 रियल एस्टेट में करियर ऑप्शंस 
रेसिडेंशियल रिएल एस्टेट ब्रोकर: ऐसा ब्रोकर जो रेसिडेंशियल प्रॉपर्टी को खरीदने और बेचने का काम करता है। कमर्शियल रियल एस्टेट ब्रोकर: ऐसा ब्रोकर जो होटल, जमन ऑफिस, कमर्शियल बिल्डिंग को खरीदने और बेचने का काम करता हो. यही नहीं, इसके लिए उसे मार्केट की अच्छी नॉलेज होना जरूरी है.

रियल एस्टेट इंवेस्टमेंट कंस्लटेंट: ये कंस्लटेंट लोगों को उनकी प्रॉपर्टी  इंवेस्ट करने में सलाह देते हैं. इन्हें रियल एस्टेट मार्केट की काफी गहरी जानकारी होती है.

प्रॉपर्टी मैनेजर: ये मैनेजर किसी प्रोफेशनल प्रॉपर्टी मैनेजमेंट फर्म के पार्ट होते हैं और किसी की इंवेस्टमेंट प्रॉपर्टी की देखभाल करते हैं. [], लीज पर लेना और कस्टमर्स से डील करना इनका काम होता है. इसके लिए आपको अच्छे से नेगोसिएशन करना आना चाहिए.

फैसेलिटीज मैनेजर: फैसेलिटीज मैनेजर का कॉंसेप्ट बड़े-बड़े रिएल एस्टेट प्रोजेक्ट से जुड़ा है. इनका काम बड़े-बड़े रेसिडेंशिएल टाउनशिप, मॉल्स, ऑफिस बिल्डिंग की बिक्री में ज्यादा से ज्यादा लाभ दिलाना होता है. 

रियल एस्टेट एनालिस्ट:  रियल एस्टेट एनालिस्ट का काम लोगों को निवेश के लिए बेहतर लोकेशन, जमीन या अन्य प्रॉपर्टी के बारे में सूचनाएं और जानकारियां देना है.  इस तरह की जानकारियों को ब्रोकरेज हाउस अपने बड़े क्लाइंट्स को देकर लाभ उठाते हैं | रियल एस्टेट पैसिव इनकम कमाने एक बहुत बेहतर साधन है | आज कल लोग रियल एस्टेट में निवेश कर या व्यापार कर बड़ा मुनाफा कमा रहे है |

इन्हें भी देखें
रियल एस्टेट (विनियमन और विकास) अधिनियम, 2016
रियल एस्टेट में निवेश कर अमीर कैसे बने 

 सन्दर्भ सूची 

श्रेणी:सम्पत्ति
*
शादी के साइड इफ़ेक्ट्स

शादी के साइड इफ़ेक्ट्स (हिन्दी: विवाह के दुष्प्रभाव) एक हास्य हिन्दी फ़िल्म है। फ़िल्म का निर्देशन साकेत चौधरी ने किया है जिसमें अभिनय फ़रहान अख्तर, विद्या बालन, राम कपूर, वीर दास और हरिहरन ने किया है। फ़िल्म के निर्माता बालाजी मोशन पिक्चर्स और प्रीतीश नंदी कम्युनिकेशंस हैं। फ़िल्म २८ फ़रवरी २०१४ को समीक्षकों से अच्छी समालोचनाओं के साथ जारी हुई।

 कथानक 
फ़िल्म में एक युवा युगल सिद्धार्थ रॉय उर्फ़ सिड (फ़रहान अख़्तर) और तृषा (विद्या बालन) सुखी वैवाहिक जीवन बिता रहे थे। एक दिन पता चलता है कि तृषा गर्भवती है। तृषा और सिड दोनों ही इस अवस्था के लिए तैयार नहीं थे। सिड एक संघर्षरत संगीतकार है और तृषा भी नौकरीपेशा है। इस वजह से वो पहले तो गर्भपात के बारे में सोचते हैं क्योंकि दोनों ही नहीं चाहते कि अभी बच्चा हो लेकिन बाद में वो अपना इरादा बदल देते हैं। दोनों की एक बच्ची होती है जिसका नाम 'मिली' है और बच्ची के जन्म के बाद सिड काफ़ी परेशान रहने लगता है। बच्ची की देखभाल के लिए तृषा अपनी नौकरी छोड़ देती है और ऐसी उम्मीद भी करती है कि सिड भी बच्ची के पालन-पोषण में पूरा योगदान दे।

 कलाकार 
 फ़रहान अख्तर - सिद्धार्थ
 विद्या बालन - तृषा
 राम कपूर
 वीर दास
 गौतमी कपूर
 पूरब कोहली - शेखर
 इरा अरुण
 रति अग्निहोत्री
 मिया माइलेज़र

 संगीत 
फ़िल्म के संगीत निर्देशक प्रीतम चक्रबर्ती और संगीतकार अमिताभ भट्टाचार्य हैं। मिकी मकक्लेरी गीत "आहिस्ता आहिस्ता" के अतिथि संगीतज्ञ हैं।
 संगीत क्र॰  गीत  गायक1 हरी इज़ नोट ए ब्रह्मचारी  जैज़ी बी, दिव्य कुमार2आय एम सोरी पर तुमसे प्यार हो गया निखिल पॉल जॉर्ज, नीति मोहन & मिली नैयर3 तौबा मैं व्याह करके पछताया  शाहिद माल्या, पूर्वी कौतिश, आलम लोहार4 देसी रोमांस  अरिजीत सिंह, सूचि5 यहाँ वहाँ  फ़रहान अख्तर6 बावला सा सपना  मोहित चौहान7 हरि इज़ नॉट ए ब्रह्मचारी (मूल गीत)  जैज़ी बी, दिव्य कुमार8 तौबा मैं व्याह करके पछताया  आरिफ़ लोहार, पूर्वी कौतिश9 बावला सा सपना (बच्चा गाने के लिए आता है)  दिवा10 यहाँ वहाँ  फ़रहान अख्तर11 हरी इस नॉट ए ब्रह्मवारी (रिमिक्स)  जैज़ी बी, दिव्य कुमार12 आहिस्था आहिस्था  फ़रहान अख्तर

 सन्दर्भ 

 बाहरी कड़ियाँ
 

श्रेणी:हिन्दी फ़िल्में
श्रेणी:भारतीय फ़िल्में
श्रेणी:2014 में बनी हिन्दी फ़िल्म
बालाजी मोशन पिक्चर्स

बालाजी मोशन पिक्चर्स बालाजी टेलीफ़िल्म्स की एक समकक्ष एवं सहयोगी कम्पनी है जिसने २००२ में भारतीय चालित चलचित्रों के व्यवसाय में प्रवेश किया।

फ़िल्म निर्माण की यादी 
नीचे सूचित लिस्ट बालाजी मोशन पिक्चर्स द्वारा निर्माण चलचित्रों की हे।

 २००१: क्योंकि... मैं झूठ नहीं बोलता
 २००३: कुछ तो है
 २००४: कृष्ण कोटेज
 २००५: क्या कूल हैं हम
 २००५: कोई आप सा
 २००७: शूट आउट एट लोखंडवाला
 २००८: मिशन इस्तांबुल
 २००८: सी कंपनी
 २००८: ई एम आई - लिया है तो चुकाना पड़ेगा
 २०१०: लव सेक्स और धोखा
 २०१०: वन्स अपॉन ए टाईम इन मुम्बई
 २०११: तर्यंचे बैत
 २०११: शोर इन द सिटी
 २०११: रागिनी एमएमएस
 २०११: द डर्टी पिक्चर
 २०१२: क्या सुपर कूल हैं हम
 २०१३: एक थी डायन
 २०१३: शूटआऊट ऍट वडाला
 २०१३: लुटेरा
 २०१३: वंस अपॉन अ टाइम इन मुंबई-दोबारा
 २०१४: शादी के साइड इफ़ेक्ट्स 
 २०१४: रागिनी एमएमएस २
 २०१४: मैं तेरा हीरो
 २०१४: कुकु माथुर की झंड हो गई
 २०१४: एक विलन
 २०१५: क्या कूल हैं हम 3
 २०१६: अजहर
 २०१६: उड़ता पंजाब
 २०१६: ग्रेट ग्रैंड मस्ती
 २०१६: ए फ़्लाइंग जट्ट
 २०१७: हाफ गर्लफ्रेंड
 २०१७: सुपर सिंह
 २०१८: वीरे दी वेडिंग
 २०१८: लैला मजनू
 २०१९: जजमेंटल है क्या
 २०१९: जबरिया जोड़ी
 २०१९: ड्रीम गर्ल
 २०२०: डोली किट्टी और वोह चमकते सितारे

 सन्दर्भ 

 बाहरी कड़ियाँ
 
 अपुनका च्वॉइस पर बालाजी मोशन पिक्चर्स
 ग्लैम्शम डॉट कॉम पर प्रोफाइल

श्रेणी:बॉलीवुड
वेंकटेश्वर

वेंकटेश्वर (, , , ) भगवान विष्णु के दशावतारों में से नवें एवम् चौबीस अवतारों में से तेइसवें अवतार माने जाते हैं। उन्हें गोविंदा, श्रीनिवास, बालाजी, वेंकट आदि नामों से भी जाना जाता है।

ऐसा माना जाता है कि विष्णु ने कुछ समय के लिए स्वामी पुष्करणी नामक तालाब के किनारे निवास किया था। यह तालाब तिरुमला के पास स्थित है। तिरुमाला-तिरुपति के चारों ओर स्थित पहाड़ियाँ, शेषनाग के सात फनों के आधार पर बनीं 'सप्तगिर‍ि' कहलाती हैं। वैकुण्ठ एकादशी के अवसर पर लोग तिरुपति वेन्कटेशवर मन्दिर पर प्रभु के दर्शन के लिए आते हैं, जहाँ पर आने के पश्चात उनके सभी पाप धुल जाते हैं। मान्यता है कि यहाँ आने के पश्चात व्यक्ति को जन्म-मृत्यु के बंधन से मुक्ति मिल जाती है।

इन्हें भी देखें
तिरुपति वेन्कटेशवर मन्दिर
तिरुपति
श्रेणी:हिन्दू देवता
प्रसून जोशी

प्रसून जोशी (जन्म: 16 सितम्बर 1968) हिन्दी कवि, लेखक, पटकथा लेखक और भारतीय सिनेमा के गीतकार हैं। वे विज्ञापन जगत की गतिविधियों से भी जुड़े हैं और अन्तर्राष्ट्रीय विज्ञापन कंपनी 'मैकऐन इरिक्सन' में कार्यकारी अध्यक्ष हैं। फ़िल्म ‘तारे ज़मीन पर’ के गाने ‘मां...’ के लिए उन्हें 'राष्ट्रीय पुरस्कार' भी मिल चुका है। अब सेंसर बोर्ड के चेयरमैन हैं

 प्रारंभिक जीवन और शिक्षा 
प्रसून का जन्म उत्तराखंड के अल्मोड़ा ज़िले के दन्या गाँव में 16 सितम्बर 1968 को हुआ था। उनके पिता का नाम देवेन्द्र कुमार जोशी और माता का नाम सुषमा जोशी है। उनका बचपन एवं उनकी प्रारम्भिक शिक्षा  टिहरी, गोपेश्वर, रुद्रप्रयाग, चमोली एवं नरेन्द्रनगर में हुई, जहां उन्होने एम.एससी. और उसके बाद एम.बी.ए. की पढ़ाई की।

 कार्यक्षेत्र 
उनकी तीन पुस्तकें प्रकाशित हुई है। दिल्ली ६’, ‘तारे ज़मीन पर’, ‘रंग दे बसंती’, ‘हम तुम’ और ‘फना’ जैसी फ़िल्मों के लिए कई सुपरहिट गाने लिखे हैं। फ़िल्म ‘लज्जा’, ‘आंखें’, ‘क्योंकि’ में संगीत दिया है। ‘ठण्डा मतलब कोका कोला’ एवं ‘बार्बर शॉप-ए जा बाल कटा ला’ जैसे प्रचलित विज्ञापनों के कारण उन्हे अन्तर्राष्ट्रीय मान्यता मिली।

 सम्मान/पुरस्कार 
'शैलेंद्र सम्मान'। 
सुपरहिट फ़िल्म ‘तारे ज़मीन पर’ के गाने ‘मां...’ के लिए राष्ट्रीय पुरस्कार।
सर्वश्रेष्ठ गीतकार का फ़िल्मफ़ेयर पुरस्कार ("मां" के लिए 2007 और "चांद् सिफ़ारिश" के लिए 2008)

 सन्दर्भ 

 बाहरी कड़ियाँ

प्रसून जोशी के पांच मंत्र 
खुद के लिए गीत लिखते हैं प्रसून

श्रेणी:गीतकार
श्रेणी:फ़िल्मी गीतकार
श्रेणी:हिन्दी कवि
श्रेणी:1971 में जन्मउत्तराखण्लmadarchodsabh
श्रेणी:उत्तराखण्ड
श्रेणी:जीवित लोग
श्रेणी:उत्तराखण्ड के लोग
भारतीय मानचित्रकला

right|thumb|250px|नैन सिंह रावत भारत के महान मानचित्रकार थे। एशिया महाद्वीप के भौगोलिक ज्ञान के परिवर्धन के लिए उनको १८७६ ई में रॉयल जिओग्राफिकल सोसायटी का स्वर्ण पदक प्रदान किया गया।
अभी प्राचीन भारत की मानचित्र कला तथा संबंधित भौगोलिक ज्ञान के विषय में शोध कार्य नहीं हुआ है, लेकिन अन्य विषयों के शोध कार्यों से संबंधित तथ्यों से यह स्पष्ट हो जाता है कि प्राचीन भारतीयों ने मानचित्र कला में पर्याप्त उन्नति की थी।

जोजेफ स्क्वार्टबर्ग (Joseph E. Schwartzberg (2008)) का विचार है कि कांस्य युगीन सिन्धु घाटी की सभ्यता (c. 2500–1900 BCE) मानचित्रकला से परिचित थी। यह बात वहाँ खनन से प्राप्त वस्तुओं में सर्वेक्षण उपकरण तथा मापन दण्ड (measuring rods) से स्पष्ट होती है। इसके अलावा बड़े आकार की निर्माण-योजनाएँ, ब्रह्माण्डीय चित्र, तथा मानचित्र निर्माण से सम्बन्धित सामग्री भारत में वैदिक काल से ही नियमित रूप से मिलती है।

परिलेखन ज्ञान, प्रक्षेप, सर्वेक्षण, शुल्व सूत्र तथा तत्संबंधी विविध प्रकार के यंत्रों के निर्माण एवं ज्ञान का आभास प्राचीन पुस्तकों में मिलता है। यह कला रोमनों से बहुत पहले ऋग्वेद (4,000 ई0 पू0 से 1,500 ई0 पू0), बौधायन (800 ई0 पूर्व), आपस्तंब एवं कात्यायन के काल में उन्नत अवस्था में थी। भूमि पर विभिन्न आकृतियों और योजना लेखों के खींचने की परिपाटी बौधायन से पहले ही प्रारंभ हो चुकी थी। पाणिनि के अष्टाध्यायी से भी सर्वेक्षण ज्ञान की स्थिति का पता चलता है। मौर्य काल में सुसंगठित सर्वेक्षण ज्ञान की स्थिति, मानचित्रों को समाहित कर्यों में उपयोग करने की परंपरा तथा जातकों में शुल्व कार्य में यष्टि और रज्जु के प्रयोग आदि तथ्यों के उल्लेख से स्पष्ट हैं कि भारतीय लोग मानचित्रों के निर्माता ही नहीं थे, वरन्‌ उसका कुशल और व्यावहारिक उपयोग भी करते थे। सूर्यसिद्धांत तथा विविध ज्योतिष ग्रंथों में भूगोल एवं तत्संबंधी चित्रों एवं सीमांकन रेखाचित्रों आदि के संबंध में सर्वार्थवाची शब्द 'परिलेख' का उपयोग हुआ है। विभिन्न खगोल संबंधी कार्यों तथा ग्रहण आदि के अवसर पर विविध ग्रह उपग्रहों की स्थितियों, मार्गों आदि को प्रक्षेप प्रतिपाद के द्वारा दिखलाया जाता था। सूर्यसिद्धांत के अनुसार गोलक पर अक्षांश, देशांतर, क्रांति, विषुवत आदि को अंकित करने की रीतियाँ बताई गई हैं। उसी पुस्तक से स्पष्ट होता है कि जल द्वारा तलमापन (levelling) किया जाता था, जो आजकल स्पिरिट लेवल (spirit level) से किया जाता है।

अक्षांश, देशांतर के स्थान पर सर्वप्रथम भारतीय पुराणकारों ने पृथ्वी के चारों ओर चार प्रमुख स्थानों, यथा श्रीलंका, श्रीलंका से 90° पूर्व यमकोटि, श्रीलंका से 90° पश्चिम सिद्धपुर तथा उसके विपरीत अध:भाग में रोमकपत्तन, का उल्लेख करते हुए सूर्य की दृश्यमान गति को स्पष्ट किया है। यहीं से बाद में अक्षांश तथा देशांतर का सूत्रपात होता है। प्रक्षेप की पद्धति का सूत्रपात भी सर्वप्रथम ज्योतिष ग्रंथों में ही मिलता है। आर्यभट्ट ने ही सर्वप्रथम पाई का वास्वविक फल तथा वृत्त का क्षेत्रफल निकलने की रीति बतलाई। पौराणिक काल में जंबू द्वीप आदि का मानचित्र बनाकर उन्हें मंजूषा में रखा जाता था। एक वर्ग हस्त के समपटल पर मानचित्र बनाने की पद्धति पाई जाती है।

 इन्हें भी देखें
 भारतीय सर्वेक्षण (Survey of India)
 नैन सिंह रावत

श्रेणी:मानचित्रकला
भारतीय प्राणि सर्वेक्षण

right|300px|
भारतीय प्राणि सर्वेक्षण (जूलोजिकल सर्वे ऑफ इण्डिया / जेडएसआई) पर्यावरण और वन मंत्रालय का एक अधीनस्थ संगठन है। इसकी स्थापना १९१६ में की गयी थी ताकि पशुवर्ग संबंधी असाधारण विविधता के धनी भारतीय उपमहाद्वीप के प्राणियों के बारे में हमारा ज्ञानभण्डार बढ़ सके। इसका मुख्यालय कोलकाता में है और इसके 16 क्षेत्रीय स्टेशन देश के विभिन्न भौगोलिक स्थानों में स्थित है।  सबसे पहले १८७५ में कोलकाता के भारतीय संग्रहालय में प्राणि प्रभाग स्थापित किया गया। 

गतिविधियाँ
भारतीय प्राणि सर्वेक्षण द्वारा निम्नलिखित गतिविधियां की जा रही हैं-

(क) राज्यों के जीवों का अध्ययन 

(ख) संरक्षण क्षेत्रों के जीव

(ग) महत्वपूर्ण पारिस्थितिकी प्रणालियों के जीव 

(घ) संकटापन्न प्रजातियों की स्थिति का सर्वेक्षण

(ङ) भारत के जीव और

(च) पारिस्थितिकी अध्ययन और पर्यावरण प्रभाव आकलन

जेडएसआई यह भी ​​प्रदान करता है:

(क) पहचान और सलाहकार सेवाएं,

(ख) पशुओं का वर्गीकरण और पशुवर्गवेत्ता से संबंधित सर्वेक्षण के क्षेत्र में प्रशिक्षण और विस्तार सेवा

(ग) पुस्तकालय सुविधाएं और

(घ) पत्रिकाओं और पुस्तकों में अनुसंधान कार्य का प्रस्तुतिकरण और प्रकाशन।

प्रभाग
भारतीय प्राणि सर्वेक्षण के १६ क्षेत्रीय एवं फिल्ड स्टेशन हैं। 

 क्षेत्रीय स्टेशन

 पूर्वी (शिलांग)
 पश्चिमी (पुणे)
 उत्तरी (देहरादून)
 केन्द्रीय (जबलपुर)
 मरुस्थलीय (जोधपुर)
 दक्षिणी (चेन्नै)
 गंगा का मैदान (पटना)
 अण्डमान एवं निकोबार (पोर्ट ब्लेयर)

 फिल्ड स्टेशन
 सामुद्रिक जीवविज्ञान (चेन्नै)
 अलवणीयजल जीवविज्ञान, हैदराबाद
 सुन्दरबन कैनिंग, पश्चिम बंगाल
 Estuarine Biology, गोपालपुर, ओड़िशा
 पश्चिमी घाट, कोझिकोड
  Marine Aquarium & Research, दिघा
 अरुणाचल प्रदेश, इटानगर
 अधिक ऊँचाई प्राणिविज्ञान, सोलन

इन्हें भी देखें
भारतीय वनस्पति सर्वेक्षण
भारतीय वन सर्वेक्षण

भारतीय भूवैज्ञानिक सर्वेक्षण
भारतीय पुरातत्व सर्वेक्षण
सर्वे ऑफ इंडिया
भारतीय भाषाई सर्वेक्षण

 बाहरी कड़ियाँ
भारतीय प्राणि सर्वेक्षण का जालघर

श्रेणी:भारतीय जन्तु
श्रेणी:भारतीय सर्वेक्षण
विज्ञान भवन, नई दिल्ली

अंगूठाकार|विज्ञान भवन,नई दिल्ली

विज्ञान भवन, नई दिल्ली (अंग्रेजी: Vigyan Bhavan) भारत की राजधानी नई दिल्ली में मौलाना आज़ाद रोड पर स्थित एक सरकारी इमारत है। सन् 1956 में बनी यह इमारत राष्ट्रीय व अन्तर्राष्ट्रीय आयोजनों के लिये प्रयोग में लायी जाती है।

विज्ञान भवन में कॉमनवेल्थ मीटिंग नॉन एलाइण्ड मूवमेण्ट और सार्क समिट्स जैसे कई महत्वपूर्ण आयोजन भारत सरकार द्वारा आयोजित किये जा चुके हैं। भारत सरकार का शहरी विकास मन्त्रालय इसकी पूरी देखरेख व अनुरक्षण करता है। 

इस इमारत में वे सभी आयोजन सम्पन्न होते हैं जिनमें भारत के राष्ट्रपति अथवा प्रधान मन्त्री उपस्थित हों। इसके अलावा राष्ट्रीय फिल्म पुरस्कार व हिन्दी दिवस जैसे सरकारी आयोजन भी यहीं होते हैं।

 वास्तुकला 
सन् 1955 में इस इमारत का नक्शा केन्द्रीय लोकनिर्माण विभाग के प्रमुख वास्तुविद आर. आई. गहलौत ने तैयार किया था। ब्रिटिश राज के जमाने की भवन निर्माण कला के तत्वों का समावेश करते हुए लुटियन की दिल्ली के भवनों के अलावा हिन्दू वास्तुकला के अतिरिक्त मुगल कालीन निर्माण-विधि का भी भरपूर उपयोग हुआ। केवल इतना ही नहीं बौद्ध कालीन शिल्प व अजन्ता की गुफाओं की कला के साथ-साथ आधुनिक वास्तु-विद्या भी काम में लायी गयी ताकि यह इमारत अपने नाम (विज्ञान भवन) को सार्थकता प्रदान कर सके।

 सम्पूर्ण संरचना 
इस इमारत के संकुल का मुख्य सभागार (अंग्रेजी में:Plenary hall) 1200 प्रतिनिधियों के बैठने योग्य आरामदेह आवागमन में सुगम व समस्त सुविधाजनक वार्ता उपकरणों से युक्त है। इसके अतिरिक्त इसमें 65 से 375 प्रतिनिधियों की क्षमता वाले छ: छोटे हाल भी हैं जिन्हें हिन्दी में संगोष्ठी-कक्ष कहा जाता है। इमारत के अन्दर वीआईपी लाउंज, ऑफिस ब्लॉक सेक्रेट्रिएट व डॉकूमेण्टेशन सेण्टर भी बनाया गया है। यही नहीं इस भवन के अन्दर एक स्टूडियो, बिजिनेस सेण्टर व प्रदर्शनी-कक्ष भी है जिसका उपयोग कार्यक्रमों के दौरान सुरक्षा की दृष्टि से किसी भी बाह्य हस्तक्षेप से बचने के लिये किया जाता है। इसके बराबर वाली इमारत विज्ञान भवन अनेक्सी के रूप में जानी जाती है जिसमें चार कमेटी रूम के अलावा अलग से एक मीडिया सेण्टर भी है। 
विज्ञान भवन अनेक्सी से बिल्कुल सटा हुआ हैदराबाद हाउस है जिसमें भारत सरकार के उप राष्ट्रपति का निवास है। विज्ञान भवन के अन्दर आयोजित होने वाले सभी कार्यक्रमों में खानपान व कैटरिंग आदि की सुविधा अशोका होटल और भारतीय पर्यटन विकास विभाग मिलकर उपलब्ध कराते हैं।Vigyan Bhawan  ITDC website.

 सन्दर्भ 

 बाहरी कड़ियाँ 
 विज्ञान भवन - सम्पत्ति निदेशालय पर
 विज्ञान भवन - विकिमैपिया पर 

श्रेणी:दिल्ली की इमारतें
मुखम्मस

मुखम्मस (अंग्रेजी: Mukhammas) (उर्दू:مخمس) उर्दू कविता का एक प्रारूप है। इसकी उत्पत्ति फ़ारसी भाषा से हुई है ऐसा माना जाता है। इसमें प्रत्येक बन्द या चरण 5-5 पंक्ति का होता है पहले चरण की सभी पंक्तियों में एक-सी लयबद्धता होती है। जबकि बाद के सभी बन्द अपनी अन्तिम पंक्ति में शुरुआती बन्द की आखिरी बन्दिश लय में आबद्ध होते रहते हैं।

निम्न उद्धरण में दिये गये शुरुआती बन्द से यह बात एकदम स्पष्ठ हो जाती है। (शेष अंश नीचे उदाहरण वाले अनुभाग में देखें):
 
 उदाहरण 
जज्वये-शहीद
(बिस्मिल की तड़प)

हम भी आराम उठा सकते थे घर पर रह कर,
हमको भी पाला था माँ-बाप ने दुःख सह-सह कर,
वक्ते-रुख्सत उन्हें इतना भी न आये कह कर,
गोद में अश्क जो टपकें कभी रुख से बह कर,
तिफ्ल उनको ही समझ लेना जी बहलाने को!

अपनी किस्मत में अजल ही से सितम रक्खा था,
रंज रक्खा था मेहन रक्खी थी गम रक्खा था,
किसको परवाह थी और किसमें ये दम रक्खा था,
हमने जब वादी-ए-ग़ुरबत में क़दम रक्खा था,
दूर तक याद-ए-वतन आई थी समझाने को!

अपना कुछ गम नहीं लेकिन ए ख़याल आता है,
मादरे-हिन्द पे कब तक ये जवाल आता है,
कौमी-आज़ादी का कब हिन्द पे साल आता है,
कौम अपनी पे तो रह-रह के मलाल आता है,
मुन्तजिर रहते हैं हम खाक में मिल जाने को!

नौजवानों! जो तबीयत में तुम्हारी खटके,
याद कर लेना कभी हमको भी भूले भटके,
आपके अज्वे-वदन होवें जुदा कट-कट के,
और सद-चाक हो माता का कलेजा फटके,
पर न माथे पे शिकन आये कसम खाने को!

एक परवाने का बहता है लहू नस-नस में,
अब तो खा बैठे हैं चित्तौड़ के गढ़ की कसमें,
सरफ़रोशी की अदा होती हैं यूँ ही रस्में,
भाई खंजर से गले मिलते हैं सब आपस में,
बहने तैयार चिताओं से लिपट जाने को!

सर फ़िदा करते हैं कुरबान जिगर करते हैं,
पास जो कुछ है वो माता की नजर करते हैं,
खाना वीरान कहाँ देखिये घर करते हैं!
खुश रहो अहले-वतन! हम तो सफ़र करते हैं,
जा के आबाद करेंगे किसी वीराने को!

नौजवानो ! यही मौका है उठो खुल खेलो,
खिदमते-कौम में जो आये वला सब झेलो,
देश के वास्ते सब अपनी जबानी दे दो,
फिर मिलेंगी न ये माता की दुआएँ ले लो,
देखें कौन आता है ये फ़र्ज़ बजा लाने को?

 पाद टिप्पणी 
भारतीय क्रान्तिकारी राम प्रसाद 'बिस्मिल' का यह उपरोक्त उर्दू मुखम्मस भारतीय स्वतन्त्रता संग्राम के दौरान सर्वाधिक लोकप्रिय हुआ था। यह रचना इतनी भावपूर्ण है कि लाहौर कान्स्पिरेसी केस के समय जब प्रेमदत्त नामक एक कैदी ने अदालत में गाकर सुनायी तो अदालत मे उपस्थित सभी श्रोता रो पड़े थे।खलीक अंजुम मुज्तबा हुसैन जब्तशुदा नज्में पृष्ठ-१८नूरनबी अब्बासी जब्तशुदा नज्में पृष्ठ-२९

 इन्हें भी देखें
 आन्दोलन (1977 फ़िल्म)

 सन्दर्भ 

 खलीक अंजुम मुज्तबा हुसैन जब्तशुदा नज्में १९७६ हिन्द पाकेट बुक्स जी०टी० रोड शाहदरा दिल्ली ११००३२ भारत
 नूरनबी अब्बासी जब्तशुदा नज्में'' १९९८ साहित्य अकादेमी नई दिल्ली ११०००१ ISBN 81-260-0315-4
 सन्दर्भ हेतु पुस्तक-सूची 
  
  
  
  

 बाहरी कड़ियाँ 

 "दरो-दीवार पे हसरत से नज़र करते हैं" क्रान्तिकारी पण्डित राम प्रसाद 'बिस्मिल' का मुखम्मस- 1977 की फ़िल्म आन्दोलन में भूपिन्दर की आवाज़ में (यू ट्यूब पर)

श्रेणी:उर्दू साहित्य
श्रेणी:उर्दू की कवितायें
सिन्दरली

सिन्दरली राजस्थान के पाली जिले का एक गाँव है। 

 स्थिति 
"निर्देशांक" - 25 ° 14 '53 "N, 73 ° 24' 53" Ehttps://www.google.co.in/maps/place/Sindarli,+Rajasthan+306705/@25.2483008,73.4167599,16z/data=!3m1!4b1!4m2!3m1!1s0x39429ce216fdf501:0x30ad96b43231272f
सिन्दरली नाडोल से 16 किमी, सादड़ी कस्बे से लगभग 9 किमी, पाली से ७० किमी, तहसील देसूरी कार्यालय से २३ किमी दूर है।

 जनसंख्या
यह मेड़तियों का ठिकाना है। यहाँ घरो कि संख्या ४२४ है और आबादी लगभग 1,८६० लोगों की आबादी है। यहाँ राजपूत, राजपुरोहित, जणवा, लोहार, राव, देवासी, मेघवाल, गुरु, ढोली, रावणा राजपूत, भील आदि जातियाँ निवास करती है।

 इतिहास 
सिन्दरली का इतिहास ५०० साल पुराना है। यह मारवाड़ राज्य का एक ठिकाना था और यह घाणेराव ठाकुर गोपीनाथ जी के पुत्र हिम्मत सिंहजी को बंट में प्राप्त हुआ। 

यहाँ एक गढ़ भी है जो अब जर्जर अवस्था में है और कालान्तर में इस ठिकाने को खालसा कर दिया गया जो आजादी तक खालसा ही रहा।

 राजनीति 
वर्तमान सिन्दरली पंचायत के सरपंच कानाराम जी मेघवाल  है और उप सरपंच जगदीश सिंह जी राजपुरोहित है

तहसील, जिला और राजस्थान की राजनीति में सिन्दरली का काफी योगदान रहा है। मेड़तिया नाथू सिंह जी राठौड़ यहाँ से देसूरी तहसील के प्रधान चुने गए। वही मूल रूप से सिंदरली के मेड़तिया सज्जन सिंह् जी राठौड़ सुमेरपुर विधानसभा क्षेत्र (राजस्थान) से १९७२ में विधायक चुने गए। सज्जन सिंह १९६० से देवली में रहते हैं। वही वर्त्तमान राजनीति में मनोहर सिंह राठौड़, ठाकुर कारण सिंह, गुलाब चौधरी, रमेश पुरोहित, महेंद्र सिंह राजपुरोहित, रमा बाई मेघवाल आदि सक्रिय हैं। यहाँ ग्राम पंचायत में ४ गाव आते है- सिंदरली, मांगलिया गुड़ा, पाटिया गुड़ा, वारा सोलंकियां।

 प्रसिद्ध व्यक्ति 
1.सज्जन सिंह् - सज्जन सिंह जी ठाकुर माधो सिंह जी के पुत्र थे इनका जन्म सिन्दरली ग्राम में हुआ बाद में ये देवली रहने लगे य़े सुमेरपुर से विधायक,एक बार प्रधान और दस साल पाली जिले के जिला प्रमुख रहे। 

2.नाथू सिंह मेड़तिया - नाथू सिंह मेड़तिया ठाकुर रिड़मल सिंह जी के पुत्र थे ये नाथू सिंह प्रदेश की राजनीती में प्रमुख स्थान रखते थे ये गाव से पचीस साल लगातार सरपंच चुने गए और दो बार देसूरी के प्रधान पद पर निर्वाचित हुए

3.रावत सिंह मेड़तिया - रावत सिंह मेड़तिया इस क्षेत्र में अपने समय में काफी प्रसिद्ध व्यक्ति रहे हैं ये प्रथम विश्व युद्ध (१९१४ -१९१६) में फ्रांस से अपनी वीरता के कारण आईडीएसएम पदक जीत कर आये थे जो उस समय इंडियन ब्रिटिश आर्मी में विक्टोरिया क्रॉस के बाद दूसरा सर्वोच्च पदक था। रावत सिंह ३४ प्रिंस अल्बर्ट विक्टर ऑन पूना हॉर्स की तरफ से लड़े थे

 मंदिर 
गाँव में लक्ष्मी भारती जी, भेरू जी मंदिर, अम्बे माँ मंदिर, रावला परिसर में जोगमाया, ठाकुर जी मंदिर तथा तालाब पर पुरा छत्रिया है।
 
 सन्दर्भ 

श्रेणी:पाली ज़िले के गाँव
केरल के राज्यपालों की सूची

केरल एक दक्षिण भारतीय राज्य है। अन्य राज्यों की तरह केरल के राज्यपाल भी संवैधानिक मुखिया और भारत के राष्ट्रपति का प्रतिनिधि होता है। राज्यपाल एक कार्यकारी मुखिया होता है जबकि वास्तविक अधिकार राज्य के मुख्यमंत्री और मुख्यमंत्री परिषद् के पास होते हैं। राज्यपाल की नियुक्ति पाँच वर्षों के लिए राष्ट्रपति द्वारा की जाती है। केरल की वर्तमान राज्यपाल आरिफ मो खान है।

 केरल के राज्यपाल 

 #  नाम पदग्रहण कार्यमुक्त 1 बुर्गुला रामकृष्ण राव 22 नवम्बर 1956 1 जुलाई 1960	 2 वराहगिरी वेंकट गिरी 1 जुलाई 1960 2 अप्रैल 1965 3 अजीत प्रसाद जैन 2 अप्रैल 1965 6 फ़रवरी 1966 4 भगवान सहाय 6 फ़रवरी 1966 15 मई 1967 5 वेंकट विश्वनाथन 15 मई 1967 1 अप्रैल 1973 6 निरंजन नाथ वांचू 1 अप्रैल 1973 10 अक्टूबर 1977 7 ज्योति वेंकटचलम 14 अक्टूबर 1977 27 अक्टूबर 1982 8 पी॰ रामचंद्रन 27 अक्टूबर 1982 23 फ़रवरी 1988 9 राम दुलारी सिन्हा 23 फ़रवरी 1988 12 फ़रवरी 1990 10 स्वरूप सिंह 12 फ़रवरी 1990 20 दिसम्बर 1990 11 बी॰ रचैया 20 दिसम्बर 1990 9 नवम्बर 1994 12 पी॰ शिव शंकर 12 नवम्बर 1995 1 मई 1996 13 खुर्शीद आलम खान 5 मई 1996 25 जनवरी 1997 14 सुखदेव सिंह कंग 25 जनवरी 1997 18 अप्रैल 2002 15 सिकन्दर बख्त 18 अप्रैल 2002 23 फ़रवरी 2004 16 त्रिलोकी नाथ चतुर्वेदी 25 फ़रवरी 2004 23 जून 2004 17 आर एल भाटिया 23 जून 2004 10 जुलाई 2008 18 रामकृष्ण सूर्यभान गवई 11 जुलाई 2008 7 सितम्बर 2011 19 एम॰ओ॰ हसन फारूक मरिकर 8 सितम्बर 2011 26 जनवरी 2012 20	 हंसराज भारद्वाज (एम॰ओ॰ हसन फारूक के निधन पर अतिरिक्त कार्यभार)	 26 जनवरी 2012	 22 मार्च 2013 21	 निखिल कुमार 	 23 मार्च 2013	 4 मार्च 2014 22 शीला दीक्षित 4 मार्च 2014 26 अगस्त 2014 23 पी सतशिवम 5 सितम्बर 2014 6 सितम्बर 2019 24 आरिफ़ मोहम्मद ख़ान 6 सितम्बर 2019 अभी तक

 इन्हें भी देखें
 केरल के मुख्यमंत्री * केरल

 सन्दर्भ 

 बाहरी कड़ियाँ
 केरल के राज्यपाल

केर

ल के वर्तमान राजपाल आरीफ मोहम्मद ख ‌केरल के प्रथम राज्यपाल बुर्गुला रामकृष्ण राव प्रग्रहण 22 नवम्बर 1956 निष्कर्षित हुए 2अप्रेल 1956 लेखक सुनील कुमार मीना भगलाई (Dausa)

ान
वालपारई

right|280px|वालपारई का क्लब ग्राउण्ड
वालपारई (Valparai) भारत के तमिल नाडु राज्य के कोयम्बतूर ज़िले में स्थित एक हिल स्टेशन और तालुका है। यह पश्चिमी घाट के अन्नामलाई पहाड़ी क्षेत्र में स्थित है। तलहटी मंकी फॉल्स से शुरू होती है जो वालपारई से 38 किलोमीटर (24 मील) की दूरी पर है।"Lonely Planet South India & Kerala," Isabella Noble et al, Lonely Planet, 2017, ISBN 9781787012394"Tamil Nadu, Human Development Report," Tamil Nadu Government, Berghahn Books, 2003, ISBN 9788187358145

 इन्हें भी देखें 
 कोयम्बतूर ज़िला
 अन्नामलाई की पहाड़ियाँ

 बाहरी कड़ियाँ
तमिलनाडु के वल्परई को कहते हैं सातवाँ स्वर्ग

 सन्दर्भ 

श्रेणी:तमिल नाडु के शहर
श्रेणी:कोयम्बतूर ज़िला
श्रेणी:कोयम्बतूर ज़िले के नगर
श्रेणी:तमिल नाडु में पर्यटन आकर्षण
श्रेणी:तमिल नाडु में हिल स्टेशन
माता हारी

माता हारी (7 अगस्त 1876 – 15 अक्टूबर 1917)) एक प्रसिद्ध जासूस थी। उसका वास्तविक नाम मार्गरेट गीरत्रुइदा मारग्रीत मैकलाऑयद (Margaretha Geertruida "Margreet" MacLeod) था। वह कामोत्तेजक नृत्यांगना थी। प्रथम विश्वयुद्ध में उसे जर्मनों की तरफ से फ्रांस की जासूसी करने के आरोप में गोली मार दी गयी।
left|thumb|300px|माता हारी

 इन्हें भी देखें
नूर इनायत खान

 सन्दर्भ 

 बाहरी कड़ियाँ 

श्रेणी:1876 में जन्मे लोगश्रेणी:जासूस
श्रेणी:१९१७ में निधन